ชุดเดียวไม่พอ
ยามนี้พนักงานธนาคารกรุงเทพ นอกจากจะมีเครื่องแบบแล้ว ทุกคนยังจะต้องมีชุดดำไว้คนละ 1 ชุด เพื่อเอาไว้ชุมนุมประท้วงค่าผลตอบแทนของธนาคารที่ให้กับพนักงานแบบไม่ค่อยจุใจ
28 ม.ค. 2556

ยามนี้พนักงานธนาคารกรุงเทพ นอกจากจะมีเครื่องแบบแล้ว ทุกคนยังจะต้องมีชุดดำไว้คนละ 1 ชุด เพื่อเอาไว้ชุมนุมประท้วงค่าผลตอบแทนของธนาคารที่ให้กับพนักงานแบบไม่ค่อยจุใจ
สหภาพแรงงานแบงก์กรุงเทพ ก่อหวอดประท้วงเงินเดือนและโบนัส ที่ไม่พอใจว่าแบงก์ขึ้นเงินเดือน และจ่ายโบนัสแค่ 2 เดือน ถือว่าน้อยเกินไป ทั้งที่ผลกำไรออกมาก็เยอะพอตัว
แต่การประท้วง 2 นัดนี้ ไม่ได้รับการสนใจจากผู้บริหารธนาคารเท่าไหร่ ผู้บริหารอาจจะชาชินกับการประท้วงที่มีบ่อย เพราะทางสหภาพจะต้องมาทวงเงินค่าครองชีพอีก 1 เดือนทุกปี 
แต่ทางสหภาพบอกว่า ปีไหนไม่มาทวงผู้บริหารธนาคารก็จะทำเฉย แต่ทางผู้บริหารธนาคารก็สวนทันควันว่า ช่วงน้ำท่วมธนาคารให้เงินช่วยเหลือพนักงานคนละ 3 หมื่นบาททันที โดยที่พนักงานไม่ได้เรียกร้องเลย ไม่เห็นมีใครมาชมฝ่ายจัดการบ้าง
สหภาพฯ แบงก์กรุงเทพ บอกว่า พนักงานจะรวมตัวกันสวมชุดดำมาทำงานจนกว่าฝ่ายจัดการจะรับข้อเสนอ แถมจะมีการประชุมทั้งเที่ยงและหลังเลิกงาน
ยังงี้ชุดดำชุดเดียวคงจะไม่พอแล้วล่ะฮ่ะ อิ อิ